สุวัจน์ ลิปตพัลลภ

**สุวัจน์ ลิปตพัลลภ** (เกิด 9 กุมภาพันธ์ พ.ศ. 2498) นายกสภามหาวิทยาลัยราชภัฏนครราชสีมา ประธานพรรคชาติพัฒนา อดีตรองนายกรัฐมนตรี ในรัฐบาลของทักษิณ ชินวัตร อดีตรัฐมนตรีว่าการทบวงมหาวิทยาลัย และอดีตรัฐมนตรีว่าการหลายกระทรวง เป็นหนึ่งในแกนนำพรรครวมชาติพัฒนา แต่ไม่ได้ลงสมัครรับเลือกตั้งทั่วไป 23 ธันวาคม พ.ศ. 2550 เนื่องจากถูกตัดสิทธิ์ทางการเมืองเป็นเวลา 5 ปี

## ประวัติ
สุวัจน์ ลิปตพัลลภ เกิดวันที่ 9 กุมภาพันธ์ พ.ศ. 2498 ที่อำเภอเมืองราชบุรี จังหวัดราชบุรี เป็นบุตรของนายวิศว์ และนางจรัสพิมพ์  ลิปตพัลลภ (สกุลเดิม ศักดิ์สมบูรณ์) นับเป็นบุตรคนที่สามในพี่น้องทั้งหมด 5 รายจากรายนามต่อไปนี้ นายสังวรณ์ ลิปตพัลลภ ผู้ต้องหาคดีฉ้อโกงโครงการบ่อบำบัดน้ำเสียคลองด่านนายเสวี ลิปตพัลลภ, นายสุวัจน์ ลิปตพัลลภ, พล.ต.อ.วุฒิ ลิปตพัลลภ ผู้ตรวจราชการพิเศษประจำสำนักนายกรัฐมนตรี, อดีตที่ปรึกษา สบ.10 และนายเทวัญ ลิปตพัลลภ อดีตรัฐมนตรีประจำสำนักนายกรัฐมนตรีและรัฐมนตรีช่วยว่าการกระทรวงศึกษาธิการ และอดีตหัวหน้าพรรคชาติพัฒนา

สุวัจน์ ลิปตพัลลภจบการศึกษาระดับประถมจากโรงเรียนอัสสัมชัญธนบุรี และระดับมัธยมจากโรงเรียนเซนต์คาเบรียล สำเร็จการศึกษาระดับปริญญาตรีจากคณะวิศวกรรมศาสตร์ มหาวิทยาลัยเกษตรศาสตร์ และปริญญาโท วิศวกรรมศาสตร์ จากมหาวิทยาลัยเพอร์ดู รัฐอินดีแอนา ประเทศสหรัฐอเมริกา

สมรสกับ พลโทหญิง พูนภิรมย์ ลิปตพัลลภ อดีตรัฐมนตรีว่าการกระทรวงพลังงานมีบุตรด้วยกัน 2 คนคือ นายพสุ ลิปตพัลลภ และ นางสาว พราวพุธ ลิปตพัลลภ นักธุรกิจอสังหาริมทรัพย์ต่อมา นางสาว พราวพุธ ลิปตพัลลภ สมรสกับ นาย อิทธิชัย พูลวรลักษณ์ ผู้ถือหุ้นรายใหญ่ บริษัท สบาย เทคโนโลยี จำกัด (มหาชน) นายพสุ สมรส กับนางสาว ปัทมรัตน์ พหิทธานุกร บุตรสาว ปานปรีย์ พหิทธานุกร

สุวัจน์ ลิปตพัลลภ มีเครื่องบินส่วนตัวหนึ่งลำได้แก่ HS-SPL ย่อมาจาก Mr. Suwat Liptapanlop ต่อมาขายให้กับบริษัท ไทยฟลายอิ้งเซอร์วิส จำกัด เพื่อทำการบินไปสนามบินเกาะไม้ซี้

## การเมือง
นายสุวัจน์ เริ่มเข้าสู่การเมืองในการเลือกตั้งสมาชิกสภาผู้แทนราษฎรจังหวัดนครราชสีมา ในเดือนกรกฎาคม พ.ศ. 2531 ต่อมาใน พ.ศ. 2533 ได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของพลเอก ชาติชาย ชุณหะวัน (1) พ.ศ. 2534 เป็นรัฐมนตรีช่วยว่าการกระทรวงคมนาคม ในรัฐบาลของพลเอก ชาติชาย ชุณหะวัณ (2)

ภายหลังการยุบสภาใน พ.ศ. 2535 นายสุวัจน์ ได้เข้าร่วมกับพลเอกชาติชาย ชุณหะวัณ นายกร ทัพพะรังสี และสมาชิกอีกจำนวนหนึ่ง จัดตั้งพรรคชาติพัฒนาขึ้น

ในรัฐบาลของพลเอก สุจินดา คราประยูร ได้รับตำแหน่งรัฐมนตรีช่วยว่าการกระทรวงคมนาคม และใน พ.ศ. 2538 เป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลของนายชวน หลีกภัย พ.ศ. 2540 รัฐมนตรีว่าการกระทรวงคมนาคม ในรัฐบาลของชวลิต ยงใจยุทธ และรัฐมนตรีว่าการกระทรวงอุตสาหกรรม ในรัฐบาลของนายชวน หลีกภัย
[thumb|สุวัจน์ ใน พ.ศ. 2548 ขณะดำรงตำแหน่งรองนายกรัฐมนตรีใน[รัฐบาลทักษิณ 2|รัฐบาลทักษิณ|left]]
ใน พ.ศ. 2545 รัฐมนตรีประจำสำนักนายกรัฐมนตรี และรัฐมนตรีว่าการทบวงมหาวิทยาลัย รัฐบาลของทักษิณ ชินวัตร (1) และ 30 มิถุนายน พ.ศ. 2547 เป็นรองนายกรัฐมนตรี ต่อจากนั้นไม่นานก็ได้รับตำแหน่งรัฐมนตรีว่าการกระทรวงยุติธรรม ในรัฐบาลของพันตำรวจโท ทักษิณ ชินวัตร (2)

สุวัจน์เข้ารับตำแหน่งหัวหน้าพรรคชาติพัฒนา ต่อจากนายกร ทัพพะรังสี ซึ่งลาออกไปร่วมกับพรรคไทยรักไทย และต่อมาใน พ.ศ. 2548 นายสุวัจน์ จึงประกาศยุบพรรคชาติพัฒนาเข้าร่วมกับพรรคไทยรักไทย 

9 กุมภาพันธ์ พ.ศ. 2550 สุวัจน์ได้ส่งตัวแทนนำหนังสือลาออกจากสมาชิกพรรคไทยรักไทย พร้อมสมาชิกกลุ่มอีก 30 คน โดยมีนายจำลอง ครุฑขุนทด ประธานคณะทำงานติดตามบริหารราชการแผ่นดิน พรรคไทยรักไทย เป็นตัวแทนรับหนังสือลาออกดังกล่าวไว้ ทั้งนี้ได้จัดตั้งกลุ่มแนวร่วมสมานฉันท์กับ พินิจ จารุสมบัติ, ปรีชา เลาหพงศ์ชนะ และ สุวิทย์ คุณกิตติ พร้อมสมาชิกอีกประมาณ 40 คน โดยยืนยันจะเดินหน้าทำงานด้านการเมืองต่อไป โดยยึดหลักความสมานฉันท์ให้เกิดขึ้นในประเทศ และปฏิเสธข่าวไม่ได้เข้าพบคณะมนตรีความมั่นคงแห่งชาติ หรือ คมช. ตามที่เป็นข่าวแต่อย่างใด และในปีเดียวกัน สุวัจน์ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

5 สิงหาคม พ.ศ. 2550 สุวัจน์ถูกจับตามองเรื่องการจัดตั้ง **พรรคสมานฉันท์** โดยมีสมาชิกเป็นกลุ่มทั้ง 30 คนที่ลาออกจากพรรคไทยรักไทยไปก่อนหน้านี้ โดยแถลงกับสื่อมวลชนว่าจะมีความชัดเจนหลังวันที่ 19 สิงหาคม เพราะการตัดสินใจต้องรอว่าประชามติร่างรัฐธรรมนูญจะผ่านหรือไม่ผ่าน ทั้งนี้ หากประชามติไม่ผ่านอาจจะมีกติกาใหม่ๆ เกิดขึ้น

3 ตุลาคม พ.ศ. 2550 สุวัจน์นำกลุ่มแนวร่วมสมานฉันท์ ร่วมกับพรรครวมใจไทย ก่อตั้งพรรครวมใจไทยชาติพัฒนา

## การกีฬา
สุวัจน์ ลิปตพัลลภ ดำรงตำแหน่งเป็นรองประธานคณะกรรมการโอลิมปิคแห่งประเทศไทย วาระปี พ.ศ. 2552 - พ.ศ. 2556 และดำรงตำแหน่งนายกสมาคมลอนเทนนิสอีกด้วย รวมถึงเป็นประธานกิตติมศักดิ์ สโมสรฟุตบอลจังหวัดนครราชสีมา

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:บุคคลจากอำเภอเมืองราชบุรี
หมวดหมู่:สกุลลิปตพัลลภ
หมวดหมู่:นักการเมืองจากจังหวัดราชบุรี
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:รัฐมนตรีว่าการกระทรวงคมนาคมไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:รัฐมนตรีว่าการกระทรวงแรงงานไทย
หมวดหมู่:รัฐมนตรีว่าการกระทรวงยุติธรรมไทย
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากโรงเรียนอัสสัมชัญธนบุรี
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:คณะกรรมการโอลิมปิคแห่งประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:หัวหน้าพรรคการเมืองในประเทศไทย
หมวดหมู่:นายกสภาสถาบันอุดมศึกษาในประเทศไทย